ZMLUVA O DIELO
                                                                               
na zhotovenie stavby,  uzatvorená podľa § 536 a nasl. Obchodného zákonníka
na investičnú akciu
„ZŠ s MŠ Nám. SUT 15 – hydraulické vyregulovanie vykurovacej sústavy“

                                                             Čl. I.
                                               ZMLUVNÉ  STRANY

1. Objednávateľ                     			 :	ZŠ s MŠ Nám. SUT 15   
                                                                              Námestie Slovenského učeného 
                                                                              tovarišstva 15
                                                                             	917 01 Trnava 
    
 zastúpený      						:        	Mgr. Žofia Halásová - riaditeľka
                                                                                     
Osoby oprávnené na jednanie vo veciach 
a) zmluvných						:     	Mgr. Žofia Halásová - riaditeľka
b) technických 						:     	
c) vykonávať technický dozor  investora		:     	
d) kontrolovať zhotovenie diela 
    v priebehu realizácie 					: 	podľa bodu a,b,c 
e) prevziať dielo 						:      	podľa bodu b, c 
f) rozhodovať o zmenách a prácach naviac,
    ktoré majú za následok zvýšenie
    dohodnutej ceny 					:      	podľa bodu  a + b

Bankové spojenie 					           :   	
číslo účtu 							:    	 
IČO 								:    	
DIČ								: 	 
číslo telefónu 						:   	033/3236932
e-mail								:         

2. ZHOTOVITEĽ          				:   		        
                                                                           	                                                                                                                                                                                           
zastúpený 					                     :       	                                                          
Osoby oprávnené na jednanie vo veciach 
a) zmluvných 						:      	                                                            
b) technických 						:      	                                                         
c) stavbyvedúci 						:       	                                                    

Bankové spojenie 						:       	                                                    
číslo účtu 							:     	                                                          
IČO 								:     	                                                  
DIČ  								:       	       
číslo telefónu 						:       	                                                                         
e-mail                                                                   	:       	

Čl. II.
PREDMET ZMLUVY

2.1.	Zhotoviteľ sa zaväzuje zhotoviť pre objednávateľa dielo podľa podmienok dohodnutých v tejto zmluve  i v súlade s ustanoveniami a požiadavkami objednávateľa, uvedených vo výzve na predloženie ponuky zo dňa 27.4.2016 a riadne a  včas zhotovené dielo odovzdať objednávateľovi. 

2.2.	Objednávateľ sa zaväzuje dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve. 

2.3.      Predmetom zmluvy je realizácia stavby: 

„ZŠ s MŠ Nám. SUT 15 – hydraulické vyregulovanie vykurovacej sústavy“

2.4.      	V rámci znižovania energetickej náročnosti a spotreby tepla vo vykurovacích priestoroch 
             školy, obstarávateľ požaduje v rámci tejto Zmluvy o dielo spracovať projekt hydraulického 
             vyregulovania vykurovacej  sústavy a samotnú realizáciu predmetu zmluvy v zmysle
             zhotoviteľom vypracovanej a objednávateľom odsúhlasenej projektovej dokumentácie a to
             tak, aby všetky vykurované miesta boli zásobované primeraným množstvom vykurovanej
             vody a aby bola zabezpečená  primeraná tepelná pohoda resp. teplota.
  	Na základe projektu sa nastavia prietoky v celom objekte úmerne jeho tepelným stratám.   
Na začiatku vykurovacej sezóny (po spustení vykurovacieho systému) bude zahájená             1 mesačná skúšobná prevádzka. Počas tejto skúšobnej prevádzky je zhotoviteľ povinný monitorovať novonastavený systém vykurovania a v prípade potreby spolupracovať s objednávateľom a v prípade nevyhnutných opráv a dorábok zhotoviteľom zrealizovaných stavebných prác.  
Podrobnejšia charakteristika požadovaných prác a úkonov je definovaná vo  Výzve na    predkladanie ponúk, ktorá tvorí neoddeliteľnú časť  ( príloha č.3 ) tejto zmluvy o dielo.
Práce v zmysle požiadaviek verejného obstarávateľa, ktoré sú súčasťou  tejto zmluvy o dielo,  musia byť realizované v súlade so špecifickými podmienkami zákona  č. 50/76 Zb. o územnom plánovaní a stavebnom poriadku v znení zákona č. 237/2000 Z. z.. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z., v znení neskorších predpisov a zmien, ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko. Nutné je dodržať i  vyhlášku MŽP č. 453/2000 Z. z., č. 532/2002 Z. z., a ustanovenia zákona č. 254/1998 Z. z..

2.5.	Zhotoviteľ potvrdzuje, že sa v plnom rozsahu zoznámil s požadovaným rozsahom a povahou diela, že sú mu známe technické a kvalitatívne podmienky  k vypracovaniu projektovej dokumentácie a realizácii diela, a že disponuje takými kapacitami a odbornými znalosťami, ktoré sú k zhotoveniu diela potrebné. 

2.6.    V prípade nepredvídaných okolností, týkajúcich sa prác naviac, objednávateľ bude postupovať v zmysle zákona č. 343/2015 Z.z. o verejnom obstarávaní .

2.7.       Podkladom pre uzavretie Zmluvy o dielo sú:
a)	Výzva na predloženie ponuky zo dňa 13.6.2016
b)	Fyzická obhliadka dotknutého objektu
c)	Projektová dokumentácia výmenníkovej stanice

Čl. III.
KVALITA PREDMETU DIELA

3.1.	Dielo musí byť zhotovené v zmysle čl. II, nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie diela.

3.2.	Zhotoviteľ sa zaväzuje odovzdať dielo ako celok naraz, ak sa v priebehu zhotovovania diela zmluvné strany nedohodnú na odovzdaní a prevzatí niektorých častí samostatne. 

3.3.	Zhotoviteľ, realizujúci zmluvne dohodnuté práce, je povinný dokladovať kvalitu vykonaných prác od začiatku po ukončenie diela dokumentmi:

a)	predložením potvrdeného porealizačného projektu so zakreslením zmien a odchýlok od projektovej dokumentácie - projekt skutočného vyhotovenia (3x tlač, 1x CD nosič)
b)	zápisy, protokoly a osvedčenia o vykonaných skúškach použitých materiálov              (overovacie kontrolné skúšky, protokoly, protokoly, zápisy o skúškach zmontovaného zariadenia, o vykonaných revíznych a prevádzkových skúškach a i.)
c)	osvedčenia o akosti použitých materiálov, certifikáty
d)	kópie z montážneho denníka
e)	vyplnený skúšobný a kontrolný plán, potvrdený zhotoviteľom, podľa § 13  Zákona 254/98 Z. z. s potvrdením o vykonaných skúškach a kontrolách
f)	doklady o preukázaní zhody, atesty, certifikáty použitých výrobkov na zhotovenom diele,
g)	potvrdenie o odstránení vád a nedorobkov (v prípade ak boli zistené)
h)	preberací protokol o odovzdaní a prevzatí ukončenej verejnej práce
 i)   projektovou dokumentáciou pre realizáciu vypracovanou špecializovaným projektantom predloženou v rozsahu 6 vyhotovení v tlačenej forme a 1 x na CD nosiči 

V opačnom prípade má dielo vady.

Čl. IV.
CENA DIELA

4.1.	Zmluvné strany sa dohodli na maximálnej cene diela za dohodnutých podmienok a v zmysle zákona č. 18/1996 Z. z. o cenách, v znení neskorších predpisov  vo výške: ...............      s DPH, slovom: ................................................. eur. 

„ZŠ s MŠ Nám. SUT 15 – hydraulické vyregulovanie vykurovacej sústavy a TÚV“

	cena projektových prác vrátane autorského dohľadu  bez DPH	                 €
	20 % DPH					                 €
	cena stavebných prác bez DPH                        		                 €
             20 % DPH                                                                                                               €
             cena za Manuál prevádzky systému bez DPH                                                       €
             20 % DPH                                                                                                               €                               
           -----------------------------------------------------------------------------------------------------------------
             Cena spolu bez DPH                                                                                             € 
             20 % DPH                                                                                                               €

             Cena diela celkom s DPH                                                                                     €

4.2.	Podrobná špecifikácia ceny diela s vymedzením kvalitatívnych a dodacích podmienok je uvedená v prílohe č.1 tejto zmluvy, ocenenie stavebných prác a dodávok (výkaz výmer) a ocenenie projektových prác vrátane autorského dohľadu.

4.3.	Cena diela zahŕňa všetky vykázané a ocenené práce a dodávky a ďalšie súvisiace práce, projektové práce vrátane autorského dohľadu, ktoré budú potrebné či už pri realizácii  alebo k prevzatiu diela a jeho odovzdaniu do užívania. 

4.4.		Cena dohodnutá v čl. 4.1 kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov a to najmä:
   	 	a) splnenie technicko-kvalitatívnych parametrov uvedených v :
- technických   normách   a  predpisoch,   platných   na  území    Slovenskej    
  republiky   (i doporučených súvisiacich s predmetom diela)
- normách a technických podmienkach uvedených v projektovej dokumentácii
    	b) splnenie podmienok realizácie diela:
                             - vypracovanie podrobnej projektovej dokumentácie potrebnej pre realizáciu 
                               zmluvného diela 
- úhrada spotrebovaných energií počas realizácie diela
	- náklady na odvoz možného prebytočného materiálu
				- náklady   súvisiace  s bezpečnosťou a ochranou  zdravia  pri  práci  
                        počas výstavby
                        - náklady vynaložené na požiarnu ochranu v priebehu výstavby
                        - poistenie diela, colné a dovozné poplatky
	- náklady na zaistenie bezpečnosti technických zariadení počas výstavby
				- náklady na vlastnú vodorovnú a zvislú dopravu
				- náklady spojené s obmedzeným priestorom staveniska
- náklady na udržiavanie čistoty a poriadku na stavenisku a v jeho 
  bezprostrednom okolí
- náklady  za  zabezpečovacie  práce  proti poškodeniu objektov  a   
   interiérov školy
- náklady  na vypracovanie  kontrolného   a  skúšobného   plánu   a    
   manuálu prevádzky systému     

4.5.	Zhotoviteľ sa nemôže dovolávať a uplatňovať nároky na zvýšenie ceny diela  v prípadoch:

    		a)  vlastných chýb
    	b)  nepochopenia súťažných podkladov predložených vo Výzve na predkladanie ponúk
                        zo dňa 13.6.2016
    	c)  nedostatkov riadenia a koordinácie činností pri príprave, projektovaní a realizácii 
               diela
             			d) zvýšenia cien dodávok a prác pre stavbu, okrem prípadov riešených v tejto  zmluve

4.6.	Ako podklad pre ocenenie diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené:

a)	Výzva na predloženie ponuky zo dňa 13.6.2016
b)	Fyzická obhliadka dotknutého objektu
                   c)   Projektová dokumentácia kotolne

4.7.	Bez písomného súhlasu objednávateľa a projektanta nemôžu byť pre realizáciu diela použité iné materiály a technologické komponenty, alebo vykonané zmeny oproti projektovej dokumentácii. 
              Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je nevhodný, alebo vykazuje iné vady a nedostatky. Zámenu materiálov, výrobkov či zariadení musia potvrdiť projektant a za objednávateľa osoby uvedené v čl. I. bod 1b) tejto zmluvy a to písomne zápisom do stavebného denníka. 

4.8.	Objednávateľ je oprávnený pred realizáciou diela redukovať rozsah prác a prípadne zámenu materiálov oproti PD po odsúhlasení spracovateľom projektovej dokumentácie
              ( projektantom ) v rozsahu max. 20% z ceny diela, ak sa nedohodne so spracovateľom projektovej dokumentácie a zhotoviteľom stavby inak. 

4.9.    Objednávateľ je oprávnený i v priebehu realizácie diela požadovať zámeny materiálu a zhotoviteľ je viazaný na tieto zmeny pristúpiť. Požiadavky na zámenu materiálu odsúhlasené spracovateľom projektovej dokumentácie musia byť vykonané písomnou formou. Zhotoviteľ má právo na prípadnú úhradu preukázateľných nákladov, pokiaľ k zámene dôjde až počas zabudovávania materiálov, prípadne 1 mesiac pred ich zabudovaním (záväzná objednávacia doba). Všetky skutočnosti musia odsúhlasiť osoby uvedené v čl. I. bod 1b) a c). 

Čl. V.
ČAS PLNENIA

5.1.      Zhotoviteľ sa zaväzuje zhotoviť dielo :

„ZŠ s MŠ Nám. SUT 15 – hydraulické vyregulovanie vykurovacej sústavy“

                          - začatie:	                          		
             	- ukončenie:	         	           	
                              
5.2.	Zhotoviteľ je  povinný  začleniť do  zmluvy  ako prílohy:
             a)   ponukový rozpočet s podrobným  výkazom výmer (príloha č. 1) 
               b) súpis poddodávateľov (ak sa vyskytnú) s uvedením percentuálneho podielu prác,  
         prípadne vyhlásenie zhotoviteľa o zhotovení diela vlastnými kapacitami (príloha č. 2)
              c)  Výzva na predloženie ponuky zo dňa 13. 6. 2015 ( príloha č.3 )
              d)  Harmonogram prác a dodávok  ( príloha č.4 )

5.3.	Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela v dôsledku na omeškanie s  časom plnenia podľa bodu 5.1. 

5.4.	V prípade, že zhotoviteľ bude v omeškaní s časom plnenia realizácie diela z dôvodov ležiacich na jeho strane o 5 pracovných dní a viac alebo nedodržiava plnenie realizácie diela a zároveň neinformuje objednávateľa o objektívnych dôvodoch omeškania podľa bodu 5.3., považuje sa toto omeškanie alebo nesplnenie povinnosti za podstatné porušenie zmluvy a objednávateľ je oprávnený odstúpiť od  zmluvy resp. žiadať náhradu škody za omeškanie. 

5.5.	Dodržanie termínu podľa bodu 5.1. je podmienené riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu, o ktorú prerušenie ovplyvnilo dobu jeho vykonávania. Dobu prerušenia potvrdí zástupca objednávateľa uvedený v čl. I. bod 1b) zmluvy.

5.6.	V prípade, že zhotoviteľ mešká so zhotovením diela podľa ods. 5.1. má objednávateľ právo žiadať náhradu škody, pričom zmluva zostáva v platnosti. Objednávateľ určí zhotoviteľovi (zápisom do montážneho denníka) primeraný dodatočný čas plnenia zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od zmluvy. 

Čl. VI. 
PLATOBNÉ  PODMIENKY

6.1.	Zhotoviteľ zostaví súpis vykonaných prác a dodávok, ktoré ocení podľa položiek uvedených v ponukovej cene, podľa prílohy č. 1. K súpisu vykonaných prác a dodávok sa vyjadrí do päť pracovných dní technický dozor objednávateľa. Ak má súpis vady, vráti ho zhotoviteľovi na prepracovanie. Na základe potvrdeného súpisu vykonaných prác a dodávok môže zhotoviteľ vystaviť faktúru.

6.2.	Zhotoviteľ má právo na zaplatenie dodávky prác vo fakturácii so splatnosťou 14 dní od doručenia faktúry v prípade, že faktúra nemá vecné a formálne nedostatky. V prípade, že faktúra má vecné a formálne nedostatky respektíve nespĺňa náležitosti daňového dokladu, objednávateľ ju vráti na doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom nasledujúcom po dni doručenia opravenej faktúry objednávateľovi. 

6.3.	Zhotoviteľ sa zaväzuje, že bude svoje práce vyúčtovávať overiteľným spôsobom, faktúra bude zostavená prehľadne na základe súpisov vykonaných prác, písomne potvrdená technickým dozorom objednávateľa. Objednávateľ si vyhradzuje právo uhradiť iba skutočne zrealizované a písomne odsúhlasené projektové práce, výkon autorského dozoru, stavebné práce, výkony a dodávky. 

6.4.	Objednávateľ si uplatňuje inštitút zádržného, ktoré tvorí 10% z ceny diela bez DPH. Zádržné bude uhradené zhotoviteľovi po odovzdaní stavebného diela bez vád a nedorobkov, resp. po odstránení všetkých prípadných vád a nedorobkov a  po uplynutí bezchybnej            1 mesačnej skúšobnej prevádzky, ktorá bude zahájená počas spustenia vykurovacieho systému vo vykurovacej sezóne.
              Zádržné bude  vyplatené  v lehote splatnosti 14 dní plynúcej odo dňa podpisu protokolu o odovzdaní a prevzatí diela, respektíve protokolu o odstránení vád a nedorobkov a po uplynutí bezchybnej 1 mesačnej skúšobnej prevádzky na základe doručenia písomnej (listom, e-mailom) žiadosti zhotoviteľa objednávateľovi. 

6.5	Objednávateľ si vyhradzuje právo:
         6.5.1. odúčtovať všetky zmluvné pokuty, ktoré zhotoviteľovi vzniknú prípadným   
     nedodržaním  zmluvných podmienok tejto zmluvy 
         6.5.2.  znížiť úhradu konečnej faktúry o zádržné za dodržania podmienok uvedených v 
     bode 6.4 tejto zmluvy

6.6.     	Faktúra bude predkladaná v dvoch vyhotoveniach vrátane príloh a bude obsahovať tieto údaje:
a)	označenie diela 
b)	obchodné meno a sídlo objednávateľa
c)	obchodné meno a sídlo zhotoviteľa
d)	číslo zmluvy
e)	číslo faktúry 
f)	ustanovenie zmluvy, ktoré oprávňuje fakturovať
g)	deň zdaniteľného plnenia
h)	deň vystavenia faktúry, deň odoslania a deň splatnosti faktúry
i)	označenie peňažného ústavu a číslo účtu, na ktorý sa má platiť
j)	fakturovaná základná čiastka bez DPH, čiastka DPH (20%) a celková fakturovaná suma   v   
    eurách
k)	rozpis fakturovaných čiastok
l)	meno osoby, ktorá faktúru vystavila
m)	pečiatka a podpis oprávnenej osoby.

6.7.       Adresa objednávateľa pre doručenie faktúry:
	ZŠ s MŠ Nám. SUT 15 
	Nám. SUT 15
 	917 01  Trnava

Čl. VII. 
PODMIENKY  ZHOTOVENIA  DIELA

7.1. Odovzdanie staveniska 

7.1.1.	Objednávateľ odovzdá protokolárne zhotoviteľovi stavenisko najneskôr 5 dní pred začiatkom realizácie (čl. V, bod 5.1.). Túto skutočnosť zaznamenajú zmluvné strany  zápisom v montážnom denníku a osobitným protokolom.

7.1.2.	Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za odbery počas realizácie diela znáša zhotoviteľ na základe individuálnych odberných zmlúv so správcami médií alebo s vedením Zariadenia pre seniorov  (vrátane podružného merania).

7.1.3.	Bezdôvodné odmietnutie prevzatia staveniska zhotoviteľom sa považuje za podstatné porušenie tejto zmluvy. 

7.2. Povinnosti a spolupôsobenie objednávateľa 

7.2.1. Odovzdá zhotoviteľovi  projektovú dokumentáciu v tlačenej  forme z rekonštrukcie výmenníkovej stanice.

7.2.2.	Je povinný sledovať prostredníctvom svojho technického dozoru obsah montážneho denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí. 

7.2.3.	Objednávateľ uvedený v čl. I, bod 1 a), b) a c) je oprávnený kontrolovať dielo v každom stupni jeho zhotovovania, dodávateľský systém i dodržiavanie všeobecných pravidiel bezpečnosti práce. Ak pri kontrole zistí, že zhotoviteľ porušuje svoje povinnosti má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v montážnom denníku nevyhovie týmto požiadavkám objednávateľa, považuje sa to za podstatné porušenie zmluvy.

7.2.4.	Je oprávnený kontrolovať priebeh stavebných prác stavby i dodržiavanie všeobecných pravidiel bezpečnosti práce. Ak objednávateľ zistí na stavbe neoprávnených dodávateľov, neuvedených v zmluve o dielo, bude to považované za podstatné porušenie zmluvy.

7.2.5.   Zvoláva a riadi min. každé 2 týždne kontrolný deň stavby, z ktorého za účasti poverených zástupcov objednávateľa, projektanta a zhotoviteľa, technický dozor investora vyhotoví záznam, ktorý doručí všetkým uchádzačom.

7.3. Povinnosti zhotoviteľa 

7.3.1.	Je povinný viesť montážny denník prostredníctvom hlavného montéra .............................. (stavbyvedúceho), do ktorého bude zapisovať všetky skutočnosti rozhodujúce pre zhotovenie diela, najmenej však v rozsahu ustanovenom v pokynoch pre vedenie montážnych (stavebných) denníkov vydaných MV SR a Zväzom stavebných podnikateľov Slovenska a v Zákone č. 50/1976 Z. z. v znení neskorších predpisov a predkladať  stavebný  denník technickému dozorovi objednávateľa denne. Zároveň je povinný uvádzať v montážnom denníku podrobný popis výkonov.  

7.3.2.	Je povinný dodržiavať pokyny dané mu objednávateľom počas zhotovovania diela a týkajúce sa diela. 

7.3.3.	Je povinný sledovať obsah montážneho denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí. 

7.3.4.	Zhotoviteľ je povinný mať riadne vypísaný montážny denník v zmysle pokynov na vedenie montážneho (stavebného) denníka v zmysle bodu 7.3.1. V opačnom prípade to bude považované za podstatné porušenie zmluvy o dielo.

7.3.5    Ak pri zhotovovaní diela dôjde k času zakrývania dovtedy vykonaných činností, alebo častí diela, je povinný vyzvať objednávateľa na kontrolu realizovaného diela písomne v montážnom denníku. Z dôvodu operatívnosti v zápise oznámi vopred predpokladanú hodinu a deň kontroly zakrývaných prác.
 
7.3.6.	Zhotoviteľ je v súlade s § 551 O.Z. povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej spôsobilosti.

7.3.7.	Má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do doby, keď takúto nevhodnosť mohol zistiť. 

7.3.8.	Ak zistí skryté prekážky na mieste, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a projektantovi a ak sa nedajú odstrániť, navrhnúť objednávateľovi zmenu realizácie diela.
 
7.3.9.	Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania diela objednávateľovi. Zhotoviteľ je povinný zabezpečiť i poistenie stavby na dobu realizácie stavebného diela. 
 
7.3.10.	Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a vykoná také bezpečnostné opatrenia, aby nedošlo k ohrozeniu osôb v okolí staveniska.

7.3.11.	Zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi zhotoviteľa, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný všetkých pracovníkov stavby oboznámiť a zaškoliť z predpisov BOZP a dodržiavania počas výstavby.

7.3.12.	Zhotoviteľ nesmie počas realizácie diela znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektovou dokumentáciou.

7.3.13.  Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť i doporučenosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody výrobkov platný pre Európsku úniu, ak sa nedohodne inak.

7.3.14.	Zhotoviteľ bude udržiavať všetky nástroje, zariadenia, stroje, a pod., potrebné na realizáciu predmetu zmluvy, v náležitom technickom stave, bude udržovať všestranný poriadok na mieste realizácie predmetu zmluvy a zabezpečí koordináciu svojich poddodávateľov (ak sa vyskytnú).

7.3.15.	Zhotoviteľ sa zaväzuje, že pri uskutočňovaní diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb.

7.3.16.	Ak zhotoviteľ poruší záväzok podľa čl. 7.3.11, 7.3.13 a  7.3.15  tejto zmluvy, zaväzuje sa znášať všetky právne aj hmotné sankcie vzniknuté ako dôsledok porušenia vyššie uvedených povinností.

7.3.17. Prípadnú zmenu poddodávateľa (ak sa vyskytne)  je zhotoviteľ povinný v predstihu písomne odsúhlasiť so zástupcom objednávateľa, čl. I., bod 1 b), pričom každý nový poddodávateľ musí spĺňať podmienky § 26 ods. 1 zákona č. 25/2006 v znení neskorších zmien a doplnkov. Bez odsúhlasenej zmeny môže objednávateľ zastaviť stavebné práce, prípadne pokladať neodsúhlasenú zmenu  poddodávateľa za podstatné porušenie zmluvných vzťahov. 

7.3.18.  Zhotoviteľ po dohode s vedením základnej školy môže práce realizovať:
        -  v pracovných dňoch od 7.00 do 17. 00 hodiny
       	 -  v sobotu a v nedeľu podľa uváženia a dohody s vedením  základnej školy  

  7.3.19.  Zhotoviteľ je povinný do 5 dní od účinnosti zmluvy o diela vypracovať kontrolný a skúšobný plán na dobu realizácie stavby, ktorý musí byť objednávateľom a projektantom schválený. Tento plán je zhotoviteľ povinný v priebehu realizácie diela priebežne dopĺňať.

7.3.20. Zhotoviteľ je povinný v priebehu realizácie predmetu zmluvy podrobne aktualizovať HMG prác a tento konzultovať a odsúhlasovať s vedením základnej školy. Pri prácach je treba zo strany zhotoviteľa akceptovať to, že práce budú vykonávané za plnej prevádzky základnej školy.

Čl. VIII. 
ODOVZDANIE  A  PREVZATIE  DIELA

8.1.	Povinnosť zhotoviť dielo riadne a včas splní zhotoviteľ odovzdaním diela objednávateľovi na základe protokolu o odovzdaní a prevzatí diela. Ak všeobecne záväzné právne predpisy alebo technické normy určujú vykonanie skúšok osvedčujúcich dohodnuté vlastnosti  diela, musí úspešné vykonanie takýchto skúšok predchádzať odovzdaniu a prevzatiu diela. Pripravenosť na odovzdanie je zhotoviteľ povinný oznámiť objednávateľovi písomne doporučeným listom najmenej 5 dní vopred.

8.2.	K odovzdaniu a prevzatiu dokončeného diela pripraví zhotoviteľ  doklady podľa bodu 3.3.
V opačnom prípade má dielo vady. 

8.3.      Zhotoviteľ je povinný pri odovzdaní a prevzatí diela, dielo odovzdať vyčistené od zvyšných    
     materiálov tak, aby bolo možné dielo riadne prevziať a užívať. Zároveň je povinný miesto, ktoré využíval ako zariadenie staveniska, uviesť do pôvodného stavu.

8.4.	Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád.

8.5.	Dokladom o splnení diela zhotoviteľom je protokol o odovzdaní a prevzatí diela, návrh ktorého pripraví zhotoviteľ.

Čl. IX. 
SANKCIE

9.1.       Zhotoviteľ je povinný zaplatiť zmluvnú pokutu :
    -	vo výške 250,00 € bez DPH za každý deň omeškania s plnením svojej povinnosti dodať dielo riadne a včas 

9.2.	V prípade omeškania objednávateľa s úhradou čiastkových (mesačných) platieb alebo vyúčtovania ceny za dielo, má zhotoviteľ nárok z omeškania vo výške 0,5% z dlžnej sumy za každý deň  omeškania. 

Čl. X. 
ZODPOVEDNOSŤ  ZA  VADY,  ZÁRUKA  ZA  KVALITU

10.1.	Zhotoviteľ zodpovedá za to, že dielo bude vyhotovené v súlade s ustanovením čl. II. a bude mať vlastnosti dohodnuté v tejto zmluve. 

10.2.    Dielo má vady ak: 
a)   nie je dodané v požadovanej kvalite,
b)   vykazuje nedorobky, t.j. nie je vykonané v celom rozsahu,
            	c)   sú vady v dokladoch nutných na užívanie podľa bodu 8.2., 
d)	má právne vady v zmysle § 559 Obchodného zákonníka alebo je dielo zaťažené inými právami tretích osôb. 

10.3.    Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. 

10.4.	Za skryté vady, ktoré objednávateľ nemohol zistiť pri odovzdaní a prevzatí diela, zhotoviteľ zodpovedá počas záručnej doby na dielo,  od odovzdania diela objednávateľovi   ( OZ § 562, ods.2, písm. c).
 
10.5.	Záručná lehota na dielo, ktoré je predmetom tejto zmluvy je 5 rokov. Záručná lehota začína plynúť dňom protokolárneho prevzatia diela objednávateľom a neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ. 

10.6.	Zárukou zhotoviteľ preberá záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti. 

10.7.	Záručná lehota začína plynúť dňom odovzdania celého diela objednávateľovi. 

10.8.	Objednávateľ sa zaväzuje, že reklamáciu vady diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná e-mailom  alebo listovou zásielkou. 

10.9.	Zhotoviteľ sa zaväzuje začať s odstraňovaním vád diela ihneď od prijatia písomnej reklamácie podľa bodu 10.8. a vady odstrániť v čo najkratšom čase, ktorého dĺžku dohodnú zmluvné strany písomne. Ak nie je odstránenie vád diela možné vykonať zhotoviteľom, môže objednávateľ požadovať zníženie ceny.

10.10.	V prípade, že budú v priebehu realizácie predmetu tejto zmluvy zistené také vady predmetu diela, ktoré budú mať za následok zvýšenie jeho ceny, zníženie parametrov a kvality, považuje sa to za podstatné porušenie zmluvy a objednávateľ má nárok na zľavu z dohodnutej ceny diela vo výške 10%. Týmto ustanovením nie je dotknuté právo objednávateľa na náhradu škody. 

Čl. XI.
ZODPOVEDNOSŤ ZA ŠKODU

11.1.	Zhotoviteľ zodpovedá za všetky škody, ktoré vzniknú objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.
 
11.2.	V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody. 

Čl. XII.
      PRECHOD  VLASTNÍCTVA  A  NEBEZPEČENSTVO ŠKODY

12.1.	Vlastníkom diela počas jeho realizácie je objednávateľ. 

12.2.	Stavebný materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou max. ceny podľa bodu 4.1. tejto zmluvy. Zhotoviteľ zostáva vlastníkom týchto vecí až do ich pevného zabudovania do stavby, ktorá je predmetom tejto zmluvy, s výnimkou zariadení uhradených objednávateľom pred ich zabudovaním. 

12.3.	Nebezpečenstvo škody na diele ako aj na veciach a materiáloch potrebných na zhotovenie diela znáša zhotoviteľ až do času protokolárneho prevzatia diela objednávateľom. 

Čl.  XIII.
ODSTÚPENIE OD ZMLUVY

13.1.	Ak sa porušenie zmluvnej povinnosti zmluvnou stranou považuje v zmysle tejto zmluvy, alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o porušení dozvedela.

13.2.	Pre určenie lehoty je rozhodujúci dátum poštovej pečiatky odoslania oznámenia. 
 
13.3.	Ak oprávnená strana oznámi druhej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len spôsobom pre podstatné porušenie zmluvy v zmysle § 346 Obchodného zákonníka. 

13.4.	Ak oprávnená strana v lehote na odstúpenie od zmluvy podľa bodu 13.1. stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom, ako je uvedený v bode 13.1. 

13.5.	Odstúpením od zmluvy zmluva zaniká dňom doručenia prejavu vôle oprávnenej strany, druhej zmluvnej strane. 

13.6.	Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktoré bolo do odstúpenia zrealizované. 

         Usporiadanie pohľadávok z titulu odstúpenia od zmluvy :
             a)   časť diela zhotoveného do odstúpenia od zmluvy zostáva vlastníctvom objednávateľa, 
               b)  preddavky poskytnuté do odstúpenia od zmluvy usporiada zhotoviteľ konečnou faktúrou, ktorá bude mať náležitosti daňového dokladu do 14 dní od odstúpenia od zmluvy. Pre fakturáciu platia ustanovenia čl. VI. tejto zmluvy.
               c) finančné rozdiely uhradia zmluvné strany po vzájomnom odsúhlasení do 14 dní od               doručenia konečnej faktúry objednávateľovi. 

Čl. XIV.
ZÁVEREČNÉ USTANOVENIA

14.1.	Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka. 

14.2.	Zmeny tejto zmluvy, ktoré nemajú vplyv na predmet diela, termín a cenu, môžu robiť zmluvné strany zápisom v montážnom denníku. 

14.3.	Ostatné zmeny a doplnky zmluvy možno uskutočniť len písomne po predchádzajúcej dohode obidvoch zmluvných strán, inak je zmena či doplnenie neplatné. 

14.4. Neoddeliteľnou súčasťou tejto zmluvy sú prílohy: 
             a)   ponukový rozpočet s podrobným  výkazom výmer (príloha č. 1) 
           b) súpis poddodávateľov (ak sa vyskytnú) s uvedením percentuálneho podielu prác resp. vyhlásenie zhotoviteľa o zhotovení diela vlastnými kapacitami (príloha č. 2)
              c)  Výzva na predloženie ponuky zo dňa 13.6.2016 ( príloha č.3 )
              d)  Harmonogram prác a dodávok  ( príloha č.4 )

14.5. Zmluva je vyhotovená v 6 rovnopisoch, z toho 4 sú určených pre objednávateľa a 2 pre  zhotoviteľa. 

14.6. Zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

14.7.   Zmluva bola zverejnená dňa ........................2016. 

V  Trnave, dňa  		                                 V ..................., dňa  ..............2016 

Za objednávateľa :                                                                     Za zhotoviteľa :

-----------------------------------------------                                  ----------------------------------------------------
      Mgr. Žofia Halásová			
              riaditeľka ZŠ